cyanic-selkie/wikianc huggingface dataset:
เอ9 ทีวี
เอ9 ทีวี (A9 TV) เป็นสถานีโทรทัศน์ตุรกีที่เริ่มออกอากาศในวันที่ 21 มีนาคม ค.ศ. 2011 ผ่านดาวเทียมทืร์กซัต รายการส่วนใหญ่มีเนื้อหาทางศาสนาและภาษาอังกฤษ ซึ่งให้ความสำคัญกับรังสรรค์นิยมมากกว่าการวิวัฒนาการและลัทธิดาร์วิน เนื้อหาจำนวนมากนำเสนอโดยนักรังสรรค์นิยมอิสลามและผู้นำลัทธิ อัดนัน ออกทาร์ (รู้จักกันในชื่อ ฮารุน ยาฮ์ยา)  ใน ค.ศ. 2018 ช่องนี้ถูกปรับไปบางครั้งโดยสภาสูงสุดในด้านวิทยุกับโทรทัศน์ (Radio and Television Supreme Council; RTÜK)
สยาม อินเตอร์ มัลติมีเดีย
บริษัท สยาม อินเตอร์ มัลติมีเดีย จำกัด (มหาชน) (Siam inter multimedia Company Limited) เป็นบริษัทรับผลิตและจัดจำหน่ายหนังสือ มัลติมีเดียและจัดการแข่งขันกีฬา โดยเป็นผู้ถือครองลิขสิทธิ์หนังสือการ์ตูนของสำนักพิมพ์ต่าง ๆ ในประเทศญี่ปุ่นรายใหญ่รายหนึ่งของประเทศไทย
ประวัติ
บริษัท สยาม คอมิกส์ จำกัด ก่อตั้งขึ้นเมื่อเดือนมิถุนายน พ.ศ. 2533 ด้วยทุนจดทะเบียนเริ่มต้นที่ 1 ล้านบาท มีวัตถุประสงค์เมื่อแรกเริ่มเพื่อดำเนินการผลิตและจำหน่ายหนังสือการ์ตูนญี่ปุ่น ผ่านการเจรจาธุรกิจอย่างถูกต้องตามกฎหมายลิขสิทธิ์ระหว่างประเทศ โดยเมื่อปี พ.ศ. 2536 เปลี่ยนชื่อครั้งแรกเป็น บริษัท สยาม อินเตอร์ คอมิกส์ จำกัด พร้อมทั้งเพิ่มทุนจดทะเบียนขึ้นเป็น 20 ล้านบาท และในปี พ.ศ. 2539 บริษัทฯ เพิ่มทุนจดทะเบียนเป็น 150 ล้านบาท ต่อมาเมื่อปี 30 ธันวาคม พ.ศ. 2546 เปลี่ยนชื่อเป็น บริษัท สยาม อินเตอร์ มัลติมีเดีย จำกัด พร้อมทั้งแปลงสภาพเป็นบริษัทมหาชน และเพิ่มทุนขึ้นอีกเป็น 170 ล้านบาท โดยในปีถัดมา เพิ่มทุนอีกครั้งเป็น 240 ล้านบาท ทั้งนี้ เมื่อวันที่ 31 ธันวาคม พ.ศ. 2554 บริษัทฯ มีทุนจดทะเบียนทั้งหมด 372 ล้านบาท (จากการเพิ่มทุนครั้งหลังสุด เมื่อปี พ.ศ. 2551) โดยแบ่งออกเป็นหุ้นสามัญจำนวน 372 ล้านหุ้น มีมูลค่าที่ตราไว้ หุ้นละ 1 บาท เป็นหุ้นที่ออกจำหน่าย และเรียกชำระแล้ว จำนวน 240 ล้านบาท ในจำนวนดังกล่าว แบ่งออกเป็นหุ้นสามัญ 240 ล้านหุ้น มีมูลค่าที่ตราไว้ หุ้นละ 1 บาท
วันที่ 22 กรกฎาคม​ พ.ศ. 2562 บริษัทแจ้งเปลี่ยนชื่อเป็น บริษัท สตาร์ค คอร์เปอเรชั่น จำกัด (มหาชน) จดทะเบียนเปลี่ยนแปลงกรรมการ โดยในวันที่ 7 กรกฎาคม 2566  นายอภิชาติ ตั้งเอกจิต เป็นรักษาการประธานเจ้าหน้าที่บริหาร และเปลี่ยนชนิดการทำธุรกิจเป็นประเภท วัสดุอุตสาหกรรมและเครื่องจักร​ นับว่า สยามอินเตอร์ มัลติมีเดีย สิ้นสุดสภาพบริษัทมหาชนจำกัด
ลิขสิทธิ์ในการถ่ายทอดสดหรือถ่ายทอดกีฬาทางช่อง SMMTV
- AVC Cup for Women - AVC Cup for Men - Asian Women’s Club Volleyball Championship - Asian Men’s Club Volleyball Championship - Asian Senior Beach Volleyball Championships
ยู ชิมามูระ
ยู ชิมามูระ ( 嶋村 侑<rt>しまむら ゆう</rt>, 18 เมษายน 1985 -) เป็นนักพากย์หญิงชาวญี่ปุ่น เกิดที่โตเกียว สังกัดเค็นโปรดักชัน
ไนลอน
ไนลอน (nylon) หรือ พอลิเอไมด์ (polyamide, PA) เป็นชื่อเรียกทั่วไปสำหรับกลุ่มพอลิเมอร์สังเคราะห์ที่ได้จากพอลิเอไมด์ชนิดแอลิแฟติกหรือกึ่งอะโรมาติก ไนลอนเป็นเทอร์โมพลาสติกที่สามารถหลอมเป็นเส้นใย ฟิล์ม หรือขึ้นรูปได้ โครงสร้างประกอบด้วยพอลิเมอร์ซ้ำกันหลายหน่วยที่จับกันด้วยพันธะเอไมด์ คล้ายพันธะเปปไทด์ในโปรตีน ไนลอนในเชิงอุตสาหกรรมใช้ผลิตผ้า เส้นใย ฟิล์ม หล่อเป็นวัสดุ และสามารถผสมกับสารเติมแต่งอื่น ๆ เพื่อให้ได้คุณสมบัติที่ต้องการ
ไนลอนถือเป็นพอลิเมอร์เทอร์โมพลาสติกสังเคราะห์ชนิดแรกที่ประสบความสำเร็จในเชิงพาณิชย์ เกิดจากดูปองท์ บริษัทเคมีภัณฑ์สัญชาติอเมริกันที่เคยพัฒนาเรยอน เส้นใยที่ได้จากเซลลูโลสเริ่มต้นโครงการในปี ค.ศ. 1927 โดยว่าจ้างวอลเลซ แคโรเธอส์ อาจารย์จากมหาวิทยาลัยฮาร์วาร์ดให้ทำการวิจัยเพื่อค้นหาวัสดุสังเคราะห์ ทีมของแคโรเธอส์ประสบความสำเร็จในการคิดค้นนีโอพรีน ยางสังเคราะห์ที่ได้จากคลอโรพรีนในปี ค.ศ. 1930 ก่อนแคโรเธอส์จะนำวิธีลากดึงด้วยความเย็นจากจูเลียน ดับเบิลยู ฮิลล์ เพื่อนร่วมงานมาใช้กับพอลิเอไมด์จนพัฒนาได้ไนลอน ตัวอย่างแรกของไนลอน (ไนลอน 6,6) ถูกผลิตขึ้นในวันที่ 28 กุมภาพันธ์ ค.ศ. 1935 ผลิตภัณฑ์แรกที่ใช้ไนลอนเป็นส่วนประกอบคือแปรงสีฟัน ก่อนจะได้รับความนิยมอย่างสูงในรูปแบบถุงน่องสตรีในงานนิทรรศการโลกที่นครนิวยอร์กในปี ค.ศ. 1939 อย่างไรก็ตามแม้ไนลอนจะสร้างกระแสตื่นตาตื่นใจในฐานะเส้นใยชนิดแรกที่มนุษย์คิดค้นได้และช่วยลดการนำเข้าเส้นไหมจากประเทศญี่ปุ่นซึ่งในขณะนั้นกำลังมีความสัมพันธ์ตึงเครียดกับสหรัฐ แต่มีประชาชนบางส่วนที่สงสัยและหวาดกลัวไนลอนจากข่าวลือต่าง ๆ นานา จนกระทั่งได้รับการยอมรับทั่วไปเมื่อล่วงเข้าหลังสงครามโลกครั้งที่สองที่ไนลอนได้รับการพัฒนาให้ทนทานและใช้งานได้หลากหลายขึ้น
ในช่วงสงครามโลกครั้งที่สอง ไนลอนส่วนใหญ่ถูกนำไปผลิตเป็นร่มชูชีพ ยางรถยนต์ เต็นท์ ปอนโช และเชือก หลังสงครามดูปองท์ร่วมมือกับนักออกแบบที่มีชื่อเสียงอย่างโกโก ชาแนลและคริสตีย็อง ดียอร์ออกแบบเสื้อผ้าที่ทำจากไนลอนจนได้รับความนิยม ปัจจุบันไนลอนสามารถนำไปใช้ประโยชน์ได้หลากหลาย เช่น หล่อเป็นชิ้นส่วนรถยนต์ หรือสกรู เฟือง และปะเก็นที่รองรับความเค้นต่ำถึงปานกลาง ทำเป็นขนแปรงสีฟัน เอ็นตกปลา หรือเอ็นสำหรับเครื่องตัดหญ้า นอกจากนี้ยังทำเป็นฟิล์มบรรจุภัณฑ์และฟิล์มถนอมอาหาร
ปลาสายยู (สกุล)
ปลาสายยู (Barbel sheatfish) ชื่อสกุลของปลาหนัง 2 ชนิด ในวงศ์ปลาเนื้ออ่อน (Siluridae) ใช้ชื่อสกุลว่า Ceratoglanis (/ซี-รา-โต-กลาน-อิส/)
มีรูปร่างโดยรวม คือ หัวมีขนาดเล็ก ตามีขนาดเล็ก ปากเล็กอยู่ด้านล่าง มีลักษณะสำคัญ คือ มีหนวดสั้นเป็นติ่งขอใกล้จมูก ลำตัวแบนข้างมีสีชมพูหรือสีนวล ครีบมีขอบสีคล้ำ ครีบก้นยาวมาก มีลำตัวประมาณ 25 เซนติเมตร พบใหญ่สุด 40 เซนติเมตร
มีพฤติกรรมกระดิกหนวดอย่างรวดเร็วขณะว่ายน้ำ โดยภายในเวลา 1 นาที สามารถกระดิกหนวดได้ถึง 125 ครั้ง สันนิษฐานว่าเป็นการส่งสัญญาณหาอาหารตามท้องน้ำ โดยอาหารได้แก่ สัตว์หน้าดินต่าง ๆ กุ้ง, แมลงน้ำ เป็นต้น
พบเพียง 2 ชนิด เท่านั้น คือ
จูมมะลี ไซยะสอน
พลโท จูมมะลี ไซยะสอน (ຈູມມະລີ ໄຊຍະສອນ) อดีตประธานประเทศลาว สมรสกับแก้วสายใจ ไซยะสอน เมื่อ พ.ศ. 2533 มีบุตร 2 คน
การเข้าร่วมปฏิวัติกับพรรคประชาชนปฏิวัติลาว
จูมมะลี ไซยะสอนได้เข้าร่วมพรรคประชาชนปฏิวัติลาวในปี พ.ศ. 2497 ด้วยการเป็นทหารขื้นไปในเขตรวมเมืองซำเหนือ และได้เข้าเป็นสมาชิกของพรรคอย่างเต็มตัว เมื่อวันที่ 7 ธันวาคม พ.ศ. 2498 ได้เข้าร่วมปฏิวัติและได้รบ โดยเริ่มจากการเคลื่อนไหวสู้รบป้องกันเขตรวม ในปี พ.ศ. 2498 - 2499 จนถึงการบัญชากองกำลังติดอาวุธแขวงเชียงขวาง และยึดเมืองพูคูน เมืองกาสี เมืองวังเวียง เมืองโพนโฮง และเมืองเวียงจันทน์ ในแขวงเวียงจันทน์ ในปี พ.ศ. 2518 เพื่อเป็นเงื่อนไขนำไปสู่การก่อตั้งสาธารณรัฐประชาธิปไตยประชาชนลาวสำเร็จ
งานฝ่ายทหาร
ท่านได้รับผิดชอบหน้าที่สำคัญ โดยเริ่มจากการเป็นรองหัวหน้าหมู่ใน พ.ศ. 2502 เป็นหัวหน้าหมวด แล้วก้าวขึ้นเป็นผู้บังคับกองพันโดยตรง ต่อมาได้เป็นหัวหน้าเสนาเขต และเป็นรองเลขาคณะพรรคเขตใน พ.ศ. 2515 เป็นเจ้ากรมสู้รบกรมใหญ่เสนาธิการ และเป็นรองเจ้ากรมใหญ่เสนาธิการใน พ.ศ. 2523 เป็นรองรัฐมนตรี (รัฐมนตรีช่วยว่าการ) กระทรวงป้องกันประเทศ (กระทรวงกลาโหม) ใน พ.ศ. 2525 ได้รับประดับยศชั้นพลโทเมื่อปี พ.ศ. 2533 และเป็นรัฐมนตรีกระทรวงป้องกันประเทศใน พ.ศ. 2534
งานฝ่ายบริหาร
นอกจากนี้ท่านยังได้เป็นพนักงานฝ่ายบริหารในหลายตำแหน่งสำคัญ โดยเริ่มจากการเป็นเมืองหมวดใน พ.ศ. 2503 เป็นผู้บัญชาการและเป็นเลขาคณะพรรคกองพัน เป็นเลขาคณะพรรคเขตเชียงขวาง ต่อมาได้เป็นคณะพรรคกรมใหญ่เสนาธิการและเลขานุการคณะพรรคกรมใหญ่เสนาธิการใน พ.ศ. 2523 ในกองประชุมใหญ่ของพรรคประชาชนปฏิวัติลาวครั้งที่ 3 ท่านได้รับเลือกให้เป็นกรรมการศูนย์กลางพรรค ได้รับเลือกเป็นกรรมการสำรองกรมการเมืองศูนย์กลางพรรคในกองประชุมใหญ่ของพรรคครั้งที่ 4 และเป็นกรรมการกรมการเมืองศูนย์กลางพรรค ตั้งแต่กองประชุมใหญ่ของพรรคครั้งที่ 5 เป็นต้นมาจนถึงปัจจุบัน (ครั้งล่าสุดมีขึ้นเป็นครั้งที่ 8 เมื่อวันที่ 18-21 มีนาคม พ.ศ. 2549)
ตั้งแต่ พ.ศ. 2544 ได้ดำรงตำแหน่งรองประธานประเทศ ทั้งเป็นรองประธานคณะกรรมการป้องกันชาติป้องกันความสงบศูนย์กลาง ตั้งแต่ พ.ศ. 2546 เป็นต้นมา นอกจากนี้ยังได้รับการแต่งตั้งเป็นผู้ประจำการกรมการเมืองศูนย์กลางพรรคอีกด้วย
การเข้าดำรงตำแหน่งประธานประเทศ
ในกองประชุมครบคณะครั้งปฐมฤกษ์ ของคณะบริหารงานศูนย์กลางพรรคสมัยที่ 8 เมื่อวันที่ 21 มีนาคม พ.ศ. 2549 พลโทจูมมะลี ไซยะสอนได้รับเลือกตั้งอย่างเป็นเอกฉันท์ ให้ดำรงตำแหน่งเลขาธิการใหญ่คณะบริหารงานศูนย์กลางพรรคประชาชนปฏิวัติลาว และในการประชุมสภาแห่งชาติชุดที่ 6 ครั้งปฐมฤกษ์ เมื่อวันที่ 8 มิถุนายน ปีเดียวกัน ที่ประชุมได้ลงมติเป็นเอกฉันท์เลือกตั้งให้ท่านเข้ารับตำแหน่งประธานประเทศต่อจากท่านคำไต สีพันดอน นับเป็นประธานประเทศคนที่ 6 แห่งสาธารณรัฐประชาธิปไตยประชาชนลาว
อุบัติเหตุเรือล่ม
ในวันที่ 4 เมษายน พ.ศ. 2564 ในขณะที่จูมมะลีและครอบครัวได้เดินทางท่องเที่ยว ณ เขื่อนน้ำงึม ได้เกิดอุบัติเหตุเรือล่มเนื่องจากพายุ และคลื่นลมแรงทำให้เรือจมห่างจากฝั่งประมาณ 40 เมตร โดยมีผู้เสียชีวิต 8 คน จากผู้โดยสารทั้งหมด 39 คน ทำให้มีผู้รอดชีวิต 31 คน หนึ่งในนั้นคือ จูมมะลี ได้รับความช่วยเหลือขึ้นมาได้อย่างปลอดภัย และถูกนำตัวไปรักษาอยู่ในโรงพยาบาลที่นครหลวงเวียงจันทน์ แต่ต้องสูญเสียสมาชิกครอบครัว 6 คน คือภรรยาแก้วสายใจ ไซยะสอน ลูกชาย1คน ลูกสะใภ้2คน และหลานอีก2คน
บัวสอน บุบผาวัน
บัวสอน บุบผาวัน (ບົວສອນ ບຸບຜາວັນ; เกิดวันที่ 3 มิถุนายน ค.ศ. 1954) เป็นนักการเมืองชาวลาวที่เคยดำรงตำแหน่งนายกรัฐมนตรีลาวจาก ค.ศ. 2006 ถึง 2010 ซึ่งแทนที่บุนยัง วอละจิด ผู้กลายเป็นรองประธานาธิบดี เขาเคยดำรงตำแหน่งในสภาแห่งชาติลาวในวันที่ 8 มิถุนายน ค.ศ. 2006
อาชีพ
ใน ค.ศ. 1975 หลังเวียงจันทน์ตกไปเป็นของปะเทดลาวไม่นาน เขากลายเป็นที่โปรดปรานของคำไต สีพันดอน อดีตหัวหน้าพรรค เขาได้เข้าไปเป็นสมาชิกพรรคเมื่อวันที่ 9 เมษายน ค.ศ. 1980
สุราขาว
สุราขาว หรือ เหล้าขาว คือ สุรากลั่นที่ปราศจากเครื่องย้อมหรือสิ่งผสมปรุงแต่ง มีแรงแอลกอฮอล์ต่ำกว่า 80 ดีกรีเป็นสุราที่ได้จากการควบคุมการหมักและกลั่นอย่างพิถีพิถัน มีการตรวจสอบวิเคราะห์คุณภาพทุกขั้นตอนในกระบวนการผลิตโดยห้องปฏิบัติการ วิทยาศาสตร์ที่ทันสมัยและได้รับการอนุญาตจากกรมโรงงานอุตสาหกรรมน้ำที่นำมาใช้ปรุงแต่ง ปรับดีกรีสุราเป็นน้ำที่สะอาดปราศจากแร่ธาตุ จึงทำให้ได้น้ำสุราที่ใสรสชาติชวนดื่ม
วงศ์นกปักษาสวรรค์
นกปักษาสวรรค์ หรือ นกการเวก หรือ นกวายุภักษ์ (Bird-of-paradise) เป็นวงศ์ของนกเกาะคอนวงศ์หนึ่ง ใช้ชื่อวงศ์ว่า Paradisaeidae
เป็นนกที่มีสีสันสวยงามมาก โดยเฉพาะในตัวผู้จะมีขนตามตัวสีสันฉูดฉาดสวยงาม ขนหางเหยียดยาวเป็นเส้นโค้งอ่อนช้อย หรือม้วนเป็นรูปร่างแตกต่างกันออกไปแล้วแต่ชนิด จุดมุ่งหมายเพื่อดึงดูดตัวเมียที่มีความงามด้อยกว่า หรือบางกรณีก็เกิดพึงพอใจในตัวเมียต่างชนิดให้เข้ามาผสมพันธุ์ด้วย ขณะที่ตัวผู้บางชนิดจะเต้นไปบนพื้นดินเพื่อเกี้ยวพาราสีตัวเมีย นกปักษาสวรรค์กินลูกไม้ หรือแมลงบริเวณแหล่งอาศัยเป็นอาหาร
นกปักษาสวรรค์ไม่ได้เป็นนกที่อยู่รวมกันเป็นฝูง หากแต่มักจะอยู่ตามลำพังตัวเดียว แต่ตัวผู้ทุกชนิดจะสนใจแต่เรื่องหาคู่ โดยจะเกี้ยวพาราสีตัวเมียเสมอ ๆ ตัวผู้จะมีพฤติกรรมผสมพันธุ์กับตัวเมียตัวเดิมตลอดช่วงของการเกี้ยวพาราสี หรือจะผสมพันธุ์กับตัวเมียหลายตัว หรืออาจจะเป็นตัวเมียตัวเดิมซ้ำแล้วซ้ำอีกในช่วงเวลาหลายวันหรือหลายสัปดาห์ ขณะที่ตัวเมียจะไม่มีปัญหา เนื่องจากตัวเมียจะเป็นฝ่ายที่เลือกตัวผู้จากลีลาการเต้นเกี้ยวพาราสี โดยจะใช้เวลาหลายชั่วโมงในแต่ละวันเพื่อมองเฟ้นหาตัวผู้ที่เหมาะสม ซึ่งถือเป็นการคัดเลือกทางเพศที่มีมาตั้งแต่อดีต อีกทั้งยังมีการผสมข้ามสายพันธุ์จนได้เป็นนกพันทางอีกด้วย
การศึกษาของนักวิทยาศาสตร์พบว่านกปักษาสวรรค์มีวิวัฒนาการเป็นของตัวเองมานานกว่า 24 ล้านปี จนมีความหลากหลายและความงามอย่างในปัจจุบัน วิวัฒนาการดังกล่าวเป็นการเดินทางทางชีววิทยาอันยาวนานกว่าจะแยกออกจากนกในวงศ์ใกล้เคียงกันที่สุด คือ อีกา (Corvidae) ซึ่งเป็นนกที่รู้จักเป็นอย่างดีว่าไม่สวย
ในอดีต ขนของนกปักษาสวรรค์ถือเป็นเครื่องบรรณาการหรือสินค้ามีค่ามานานกว่า 2,000 ปี ขนนกใช้แทนเงินได้ การล่าจึงเกิดขึ้นอาจนับตั้งแต่การเริ่มมีการตั้งถิ่นฐานของมนุษย์ในถิ่นที่อยู่ของนกในวงศ์นี้ และได้กลายมาเป็นที่ต้องการของนักสะสมชาวยุโรป ภายหลังนกปักษาสวรรค์ตัวแรกเดินทางจากดินแดนหมู่เกาะมหาสมุทรแปซิฟิกไปพร้อมกับกองเรือของเฟอร์ดินันท์ แมกเจลเลน และเทียบท่าสเปนเมื่อปี ค.ศ. 1522 มีซากนกปักษาสวรรค์ที่ได้รับมอบเป็นบรรณาการกลับไปด้วย เมื่อชาวพื้นเมืองจับนกได้มักตัดขาทิ้ง ขณะนั้นชาวยุโรปยังไม่มีใครเคยเห็นนกปักษาสวรรค์ที่มีชีวิต จึงเล่าลือกันว่านกชนิดนี้ไม่มีขา คงต้องบินลงมาจากสวรรค์ อันเป็นที่มาของชื่อเรียกสามัญ
ในยุคที่ตลาดค้านกปักษาสวรรค์เฟื่องฟู เพราะความต้องการขนของนกปักษาสวรรค์มาประดับตกแต่งหมวกสตรีชาวยุโรป ตั้งแต่ช่วงปลายศตวรรษที่ 19 ถึงต้นศตวรรษที่ 20 ที่นิวกินีมียอดส่งออกนกชนิดนี้ถึงปีละ 80,000 ตัวต่อปี จนท้ายที่สุดมีกระแสอนุรักษ์ก็เกิดขึ้น มีการออกมาต่อต้านของสหรัฐอเมริกาและอังกฤษ รวมทั้งอีกหลายประเทศในยุโรปห้ามซื้อขาย
ต่อมามีการออกกฎหมายห้ามล่า เมื่อจักรวรรดิอังกฤษเป็นเจ้าอาณานิคมของนิวกินีในปี ค.ศ. 1908 ปัจจุบันรัฐบาลนิวกินีเองก็ได้ออกกฎหมายห้ามล่า ห้ามนำนกออกจากเกาะยกเว้นเพื่อการศึกษาทางวิทยาศาสตร์ หรือเพื่อการเฉลิมฉลองในพิธีกรรมของชาวพื้นเมืองเท่านั้น และนกปักษาสวรรค์ยังได้ปรากฏบนมุมธงชาตินิวกินีและตราแผ่นดินของนิวกินีด้วย
การจำแนก
แบ่งออกได้เป็น 15 สกุล 45 ชนิด
สกุล: Lycocorax
สกุล: Manucodia
สกุล: Phonygammus
สกุล: Paradigalla
สกุล: Astrapia
สกุล: Parotia
สกุล: Lophorina
สกุล: Ptiloris
สกุล: Epimachus
สกุล: Drepanornis
สกุล: Cicinnurus
สกุล: Semioptera
สกุล: Seleucidis
สกุล: Paradisaea
พรรคสังคมนิยมกีฬาเบลารุส
พรรคสังคมนิยมกีฬาเบลารุส (Беларуская сацыяльна-спартыўная партыя) เป็นพรรคการเมืองในประเทศเบลารุส ที่ได้รับการสนับสนุนจากรัฐบาลประธานาธิบดีอเล็กซานเดอร์ ลูคาเชนโค โดยก่อตั้งเมื่อวันที่ 6 พฤศจิกายน ค.ศ. 1994 และปัจจุบันหัวหน้าพรรคคือ วลาดิเมียร์ อเล็กซานโกรวิก
แจ็กกี ชรอฟฟ์
ไชคิแชน อาอุภอี "แจ็กกี" ชรอฟฟ์ (जयकिशन काकुभाई "जैकी" श्रॉफ; ; เกิด 1 กุมภาพันธ์ ค.ศ. 1957) เป็นนักแสดงชาวอินเดีย เขาทำงานด้านอุตสาหกรรมภาพยนตร์อินเดียกว่า 4 ทศวรรษ ในปี ค.ศ. 2015 เขาปรากฏตัวในภาพยนตร์มากกว่า 207 เรื่อง และได้แสดงในภาพยนตร์ถึง 10 ภาษา ได้แก่ ฮินดี, กงกณี, กันนาดา, มราฐี, โอริยา, ปัญจาบ, เบงกอล, มลยาฬัม, ทมิฬ และเตลูกู
กระหม่อม
กระหม่อม หรือ ขม่อม (fontanelle) เป็นโครงสร้างทางกายวิภาคศาสตร์ในกะโหลกศีรษะของทารก กระหม่อมเป็นโครงสร้างนิ่มๆ ของศีรษะทารกซึ่งแผ่นกระดูกหุ้มสมองสามารถหดชิดเข้ามาหากันได้ทำให้ศีรษะทารกผ่านช่องคลอดได้ในระหว่างคลอด การกลายเป็นกระดูก (ossification) ของกะโหลกศีรษะทำให้กระหม่อมปิดในระหว่าง 2 ขวบปีแรกของทารก การปิดของกระหม่อมทำให้กระดูกหุ้มสมองเชื่อมต่อกันเป็นข้อต่อแบบซูเจอร์ (suture) กระหม่อมที่เห็นได้ในทารกได้แก่ กระหม่อมหน้า (anterior fontanelle) และกระหม่อมหลัง (posterior fontanelle) และยังมีกระหม่อมที่น่าสนใจอีก 2 คู่ได้แก่ กระหม่อมกกหู (mastoid fontanelle) และกระหม่อมสฟีนอยด์ (sphenoidal fontanelle) รวมมีทั้งหมด 6 กระหม่อม
กะโหลกศีรษะของทารกแรกเกิดประกอบด้วยกระดูก 5 ชิ้นหลักๆ ได้แก่ กระดูกหน้าผาก 2 ชิ้น, กระดูกข้างขม่อม 2 ชิ้น, และกระดูกท้ายทอย 1 ชิ้น กระดูกทั้งหมดเชื่อมกันด้วยข้อต่อแบบซูเจอร์ ซึ่งช่วยในการเคลื่อนที่ของกระดูกระหว่างการคลอดและการเจริญเติบโต กระหม่อมหลังเป็นโครงสร้างบนกะโหลกศีรษะที่เป็นรอยเปิดระหว่างกระดูกที่ถูกปกคลุมด้วยเยื่อแผ่นหนา เป็นรอยเชื่อมระหว่างกระดูกข้างขม่อม 2 ชิ้นและกระดูกท้ายทอย (บริเวณที่เรียกว่า แลมบ์ดา (lambda)) กระหม่อมนี้มักจะปิดระหว่าง 2-3 เดือนแรกหลังคลอด
กระหม่อมหน้าเป็นกระหม่อมที่มีขนาดใหญ่กว่า มีรูปร่างคล้ายสี่เหลี่ยมขนมเปียกปูน ซึ่งเป็นจุดเชื่อมระหว่างกระดูกหน้าผาก 2 ชิ้นและกระดูกข้างขม่อม 2 ชิ้น กระหม่อมนี้จะเปิดจนกระทั่งทารกมีอายุประมาณ 2 ปี แต่ทารกที่มีความผิดปกติเช่น โรค cleidocranial dysostosis อาจทำให้กระหม่อมนี้ปิดช้าหรือไม่ปิดเลย กระหม่อมหน้าเป็นบริเวณที่มีความสำคัญทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure)
พ่อแม่มักจะมีความกังวลว่าทารกอาจมีแนวโน้มได้รับบาดเจ็บที่กระหม่อม แต่ในความเป็นจริงแล้วแม้ว่ากระหม่อมจะนับว่าเป็นบริเวณที่บอบบางของกะโหลกศีรษะ แต่เยื่อแผ่นที่คลุมกระหม่อมอยู่ก็มีความหนามากและทะลุผ่านได้ยากในระดับหนึ่ง กระหม่อมเป็นบริเวณที่ใช้ในการตรวจอัลตร้าซาวด์เพื่อดูภาพสมองของทารก แต่เมื่อกระหม่อมปิดแล้วจะไม่สามารถใช้การอัลตร้าซาวด์ในการสังเกตสมองได้เพราะกระหม่อมจะกลายเป็นกระดูกซึ่งเป็นบริเวณกั้นเสียง
พัก จูฮย็อน (เกิดปี พ.ศ. 2529)
พัก จูฮย็อน (ฮันกึล: 박주현; ฮันจา: 朴珠泫; เกิด 29 พฤศจิกายน 2529 ) หรือชื่อใช้ในการแสดงว่า จูฮย็อนเป็น นักร้อง นักแสดง นักเต้นหญิง ไอดอลชาวเกาหลีใต้ รู้จักในสถานะสมาชิก/หัวหน้าวง สปีคก้า
ประวัติ
จูฮย็อน เกิดวันที 29 พฤศจิกายน 2529 เธอได้เข้าเรียนที่ Commercial High School ก่อนที่เธอจะเปิดตัวครั้งแรกนั้นเธอได้เป็นนางแบบนิตยสารและได้แสดงภาพยนตร์ จูฮยอนเองก็มีความฝันที่อยากจะเป็นศิลปินเมื่อตอนวัยรุ่น ดั้งนั้นเธอจึงเริ่มออดิชั่นในปี 2543 เธอได้ไปออดิชั่นที่ DSP Media ในปี 2007 เธอจึงตัดสินใจลาออกจาก DSP Media สาเหตุปัญหาส่วนตัวของเธอเอง ในปี 2010 เธอได้ออดิชั่นกับ B2M Entertainmentและเธอก็ได้กลายเป็นเด็กผึกหัด หลังจากเธอรับการอบรมแล้วเธอได้มีโอกาสแสดงมิวสิกวิดีโอของ ฮอยองแซง ในเพลง "Let It Go จากนั้นเดือนธันวาคมปี 2011 มีข่าวประกาศออกมาว่าเธอจะได้ร่วมเปิดตัวเป็นสมาชิกวง สปีคก้า กลุ่มที่มีการเปิดตัวเป็นทางการในวันที่ 8 กุมภาพันธ์ 2012
แหล่งข้อมูลอื่น
1986
แนวแตกเรียบ
แนวแตกเรียบ (cleavage) เป็นลักษณะรอยแตกของแร่ซึ่งจะเป็นไปในแนวระนาบเรียบ เนื่องจากโครงสร้างของอะตอมภายในผลึก รอยแตกขนานไปตามผิวหน้าของผลึกแร่เสมอ แร่ที่ไม่เป็นผลึก ก็จะไม่มีแนวแตกแบบนี้ แนวแตกเรียบอาจจะมีแนวเดียว หรือ 2 แนว 3 แนว ก็ได้ ทำให้แร่แตกแยกในลักษณะต่าง ๆ กันและเรียกชื่อแนวแตกตามลักษณะของแร่ที่แตกออกตามแนวนั่นเอง แนวแตกแบบนี้อาจเห็นได้เมื่อแร่แตกแยกหลุดออกเอง หรือจะเห็นได้เมื่อเราบิหรือทุบแร่ บางชนิดก็เห็นชัดเจนมาก บางชนิดก็ไม่ชัดเจนต้องดูด้วยกล้องจุลทรรศน์ การอธิบายเกี่ยวกับแร่ที่มีแนวแตกแบบนี้เรามักใช้ว่า แนวแตกสมบูรณ์ชัดดี พอใช้ได้ หรือไม่ชัดเจน เป็นต้น
เลด(II) แอซิเตต
เลด(II) แอซิเตต (Lead(II) acetate) เป็นสารประกอบเคมีสีขาว ละลายในน้ำได้ เกิดจากการประกอบกันของตะกั่วกับไอออนแอซิเตต ซึ่งตะกั่วอยู่ในสถานะออกซิเดชัน +2 มีสูตรทางเคมีคือ Pb(CH3COO)2 ใช้เพื่อทำสารประกอบตะกั่วอื่น ๆ และในเครื่องสำอางและทดสอบไฮโดรเจนซัลไฟด์ เป็นพิษเพราะมีตะกั่ว
อัลฟาเบต .เอสที
รายการเพลง
12-inch and CD single
CD promo
เลเซราฟิม
เลเซราฟิม (Le Sserafim หรือตัวพิมพ์ใหญ่ทั้งหมด ; ) เป็นเกิร์ลกรุปเกาหลีใต้ก่อตั้งโดยซอร์ซมิวสิกและไฮบ์คอร์ปอเรชัน กลุ่มประกอบด้วยสมาชิกห้าคน ได้แก่ ซากูระ, คิม แช-ว็อน, ฮอ ยุน-จิน, คาสึฮะ และฮง อึน-แช เดิมมีหกคน คิม กา-รัม ออกจากกลุ่มเมื่อวันที่ 20 กรกฎาคม ค.ศ. 2022 กลุ่มเปิดตัวเมื่อวันที่ 2 พฤษภาคม ค.ศ. 2022 ด้วยอีพีเฟียร์เลส
ชื่อ
ชื่อกลุ่ม เลเซราฟิม (Le Sserafim) เป็นคำสลับอักษรของวลี "I'm Fearless"
2011–2021: กิจกรรมก่อนเปิดตัว
ซากูระเปิดตัวด้านการแสดงของเธอในภาพยนตร์เรื่อง Ano Hito Ano Hi ในปี ค.ศ. 2011 ในปีเดียวกันนั้น เธอได้เข้าร่วมกลุ่มไอดอลญี่ปุ่นเอชเคทีโฟร์ตีเอตในฐานะเด็กฝึกหัดรุ่นแรก ในปี ค.ศ. 2012 เธอได้รับการเลื่อนตำแหน่งให้เป็นสมาชิกเต็มรูปแบบของเอชเคทีโฟร์ตีเอต ทีมเอช ในปี ค.ศ. 2014 ซากูระย้ายไปเอชเคทีโฟร์ตีเอต ทีมเคโฟร์ หลังจากอยู่กับกลุ่มมา 10 ปี ซากูระก็จบการศึกษาอย่างเป็นทางการเมื่อวันที่ 27 มิถุนายน ค.ศ. 2021
ซากูระ คิม-แชว็อน และฮอ ยุน-จิน เข้าร่วมการแข่งขันเรียลลิตีพรอดิวซ์โฟร์ตีเอตในปี ค.ศ. 2018  โดยในรายการ ยุนจินเป็นตัวแทนของเพลดิสเอนเตอร์เทนเมนต์ ซึ่งในตอนนั้นไฮบ์คอร์ปอเรชันยังไม่ได้เป็นเจ้าของ ในขณะที่แชว็อนเป็นตัวแทนของอุลลิมเอนเตอร์เทนเมนต์  หลังจากจบอันดับที่ 2 และ 10 ตามลำดับ ซากูระและแชว็อนได้รับเลือกให้เป็นสมาชิกของเกิร์ลกรุปไอซ์วันของรายการ และทำกิจกรรมจนถึงวันที่ 29 เมษายน ค.ศ. 2021 ยุนจินจบอันดับที่ 26 และถูกคัดออกในตอนที่ 11
ฮง อึน-แชเป็นนักเรียนเก่าที่ Def Dance School เป็นเวลาสองปี ก่อนหน้านี้เธอเคยออดิชันกับเจวายพีเอนเตอร์เทนเมนต์และเพลดิสเอนเตอร์เทนเมนต์ก่อนจะเข้าร่วมซอร์ซมิวสิกในปี ค.ศ. 2021
2022: เฟียร์เลส การัมออกจากกลุ่ม และ แอนติแฟรไจล์
วันที่ 14 มีนาคม ซอร์ซมิวสิกได้ประกาศว่าพวกเขาจะเปิดตัวเกิร์ลกรุปใหม่ร่วมกับไฮบ์คอร์ปอเรชัน โดยมีซากูระและคิม แชว็อนเป็นสมาชิกกลุ่มแรก วันที่ 21 มีนาคม ไฮบ์ยืนยันว่ากลุ่มจะเปิดตัวอย่างเป็นทางการในเดือนพฤษภาคม สมาชิกถูกเปิดเผยผ่าน "The First Moment of Le Sserafim" ตั้งแต่วันที่ 4 เมษายนถึง 9 เมษายน (ซากูระ, คิม การัม, ฮง อึนแช, คิม แชว็อน, คาสึฮะ และฮอ ยุน-จิน ตามลำดับ) วันที่ 13 เมษายน ซอร์ซมิวสิกประกาศว่าเลเซราฟิมจะเปิดตัวอีพีเฟียร์เลสในวันที่ 2 พฤษภาคม และมียอดสั่งซื้อล่วงหน้ามากกว่า 270,000 ชุดภายในเจ็ดวัน และ 380,000 ชุดภายในสิบหกวัน ในวันที่วางจำหน่าย อัลบั้ม เฟียร์เลส มียอดสั่งซื้อมากกว่า 175,000 ชุด วันที่ 10 พฤษภาคม 8 วันหลังจากเปิดตัว กลุ่มได้รับรางวัลรายการเพลงเป็นครั้งแรกในรายการเดอะโชว์ของเอสบีเอส เอ็มทีวี
ก่อนที่วงจะเปิดตัว คิม กา-รัมกลายเป็นประเด็นถกเถียง เธอถูกกล่าวหาว่ากลั่นแกล้งนักเรียนคนอื่น ๆ ในโรงเรียนมัธยมต้นของเธอ และมีส่วนร่วมในการสูบบุหรี่และดื่มสุราตอนยังไม่บรรลุนิติภาวะ ไฮบ์คอร์ปอเรชันปฏิเสธข้อกล่าวหา โดยอ้างว่าการัมเป็นเหยื่อของการกลั่นแกล้ง ไม่ใช่ผู้กระทำความผิด พวกเขาแจ้งว่าจะดำเนินการทางกฎหมายกับผู้ที่ปล่อยข่าวลือเท็จ และการัมไม่ได้ถูกถอดออกจากรายชื่อเปิดตัว วันที่ 20 พฤษภาคม ท่ามกลางข้อกล่าวหาที่ทวีความรุนแรงขึ้นต่อสมาชิกคิม กา-รัม ไฮบ์คอร์ปอเรชันและซอร์ซมิวสิกออกแถลงการณ์ร่วมโดยประกาศว่า เธอจะหยุดพักเนื่องจากการสอบสวนที่รอดำเนินการ และเลเซราฟิมจะทำกิจกรรมด้วยสมาชิกห้าคนในระหว่างนี้ วันที่ 20 กรกฎาคม ไฮบ์คอร์ปอเรชันและซอร์ซมิวสิกประกาศว่า คิม กา-รัมจะออกจากกลุ่มและสัญญาของเธอถูกยกเลิก พวกเขาขอโทษสำหรับความไม่สะดวกที่เกิดจากเรื่องอื้อฉาวและยืนยันว่า เลเซราฟิมจะยังคงเป็นสมาชิกกลุ่มห้าคนต่อไป
เลเซราฟิมปล่อยอีพีที่สองของพวกเธอในชื่อแอนติแฟรไจล์เมื่อวันที่ 17 ตุลาคม นับเป็นการปล่อยอีพีครั้งแรกของพวกเขาในฐานะสมาชิกห้าคน หลังจากคิม กา-รัมออกจากกลุ่ม อัลบั้มนี้ขึ้นไปถึงอันดับที่ 14 ในบิลบอร์ด 200 กลายเป็นกลุ่มเคป็อปหญิงที่เปิดตัวในชาร์ตนี้เร็วที่สุด วันที่ 24 พฤศจิกายน ไฮบ์ได้เปิดตัวเว็บตูนชื่อ คริมสันฮาร์ต ซึ่งได้รับแรงบันดาลใจจากข้อความของกลุ่มที่ว่า "ก้าวไปข้างหน้าโดยปราศจากความกลัว" ผ่านเว็บตูน
2023–ปัจจุบัน: เปิดตัวในญี่ปุ่น และอันฟอร์กิฟเวน
วันที่ 25 มกราคม ค.ศ. 2023 กลุ่มได้เปิดตัวในญี่ปุ่นด้วยเพลงเฟียร์เลสเวอร์ชันภาษาญี่ปุ่น โดยมีเพลง "Fearless" และ "Blue Flame" เวอร์ชันภาษาญี่ปุ่น พร้อมด้วยเพลงต้นฉบับภาษาญี่ปุ่น "Choices" โดยเพลง "Choices" เป็นเพลงประกอบละครญี่ปุ่นเรื่อง 3000 Yen: How to Enrich Life. วันที่ 16 มีนาคม ซอร์ซมิวสิกรายงานว่าเลเซราฟิมจะกลับมาในต้นเดือนพฤษภาคม วันที่ 3 เมษายน อัลบั้มได้รับการเปิดเผยว่าเป็นสตูดิโออัลบั้มชุดแรกของพวกเธอในชื่ออันฟอร์กิฟเวน ซึ่งวางจำหน่ายเมื่อวันที่ 1 พฤษภาคม ต่อมาในเดือนมิถุนายนมีการประกาศว่ากลุ่มจะเริ่มทัวร์ครั้งแรกของพวกเธอในชื่อ Flame Rises ซึ่งจะเริ่มในเดือนสิงหาคม วันที่ 25 กรกฎาคม กลุ่มได้ปล่อยเพลงต้นฉบับภาษาญี่ปุ่นเพลงที่สอง "Jewelry" ซึ่งจะรวมอยู่ในซิงเกิลภาษาญี่ปุ่นชุดที่สองที่กำลังจะมาถึงในชื่ออันฟอร์กิฟเวน ซึ่งจะวางจำหน่ายในวันที่ 23 สิงหาคม
แคว้นลัมบาเยเก
แคว้นลัมบาเยเก (Lambayeque) เป็นแคว้นติดทะเล ทางตะวันตกเฉียงเหนือของประเทศเปรู มีประวัติศาสตร์ของชาวโมเช (Moche) และชิมู (Chimú) ในอดีต มีสถานที่เกี่ยวข้องทางด้านประวัติศาสตร์และพิพิธภัณฑ์หลายแห่ง แคว้นมีเมืองหลวงคือ ชีกลาโย
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1-3) และ 2 คน (สำหรับเขตเลือกตั้งที่ 4)
คะแนนรวมทั้งหมดในกลุ่มจังหวัดที่ 4
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 4
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 4 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดอุบลราชธานี
ผลการเลือกตั้งสมาชิกสภาผู้แทนราษฎรแบบสัดส่วน จังหวัดอุบลราชธานี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองอุบลราชธานี อำเภอเขื่องใน อำเภอม่วงสามสิบ อำเภอตาลสุม อำเภอดอนมดแดง และอำเภอเหล่าเสือโก้ก
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอตระการพืชผล อำเภอเขมราฐ อำเภอศรีเมืองใหม่ อำเภอโขงเจียม อำเภอกุดข้าวปุ้น อำเภอโพธิ์ไทร อำเภอสิรินธร และอำเภอนาตาล
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอเดชอุดม อำเภอบุณฑริก อำเภอน้ำยืน อำเภอนาจะหลวย อำเภอสำโรง อำเภอน้ำขุ่น และอำเภอทุ่งศรีอุดม
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอวารินชำราบ อำเภอพิบูลมังสาหาร อำเภอนาเยีย และอำเภอสว่างวีระวงศ์
ยุทธการที่ลิหยง
ยุทธการที่ลิหยง สงครามความขัดแย้งระหว่าง โจโฉ กับบุตรชาย 2 คนของ อ้วนเสี้ยว คือ อ้วนถำบุตรชายคนโตและอ้วนซงบุตรชายคนเล็กที่เกิดขึ้นในช่วง พ.ศ. 745 – พ.ศ. 746 หลังจากอ้วนเสี้ยวถึงแก่กรรมได้ไม่นาน
โดยสมรภูมิการรบครั้งนี้เกิดขึ้นที่เมืองลิหยง ซึ่งปัจจุบันตั้งอยู่ในเขตมณฑลเหอหนานและเหอเป่ย์โดยผลของการรบครั้งนี้ทั้งสองฝ่ายไม่อาจเอาชนะได้แบบเบ็ดเสร็จเด็ดขาด
สตีเวน บาร์
สตีเวน บาร์ (เกิดเมื่อวันที่ 24 มิถุนายน ค.ศ. 1955) เป็นนักแสดงชาวอเมริกัน รู้จักกันในการพากย์เสียงเป็นอูรดน็อต วเร็กซ์ ในเรื่องแมส เอ็ฟเฟ็ค
เอฟเอ็มเอ ไอเอ 58 ปูคารา
ไอเอ 58 ปูคารา  (FMA IA 58 Pucará)  เป็นเครื่องบินที่บินขึ้นในระยะสั้น มีลักษณะคล้ายกับเครื่องโอวี-10 บรองโก เครื่องต้นแบบปูคารา บินครั้งแรกเมื่อวันที่ 20 สิงหาคม ค.ศ.  1969 เริ่มประจำการในกองทัพอากาศอาร์เจนตินา ในปีค.ศ.   1975 ซึ่งมีประมาณ 100 เครื่อง
ปูคาราเป็นแผนตามความต้องการของกองทัพอาร์เจนตินาที่ต้องการเครื่องบินสำหรับต่อสู่สงครามกองโจรที่ใช้งานได้กว้างขวาง สามารถวิ่งขึ้นจากสนามหญ้าได้และบำรุงรักษาได้ง่าย
ลานไพลิน
ลานไพลิน (Giant bacopa; ชื่อวิทยาศาสตร์: Bacopa caroliniana (Walt.) B.L. Robins) เป็นพืชสะเทินน้ำสะเทินบกอายุข้ามปี มีลำต้นกลมใหญ่มีขน อาจขึ้นใต้น้ำหรือเลื้อยทอดไปตามพื้น แล้วชูยอดตั้งขึ้น ใบเป็นใบเดี่ยวรูปไข่ ส่วนโคนใบกว้างกว่าปลายใบ ขอบใบเรียบ แตกจากลำต้นแบบตรงกันข้าม ใบเหนือน้ำหนาและแข็งกว่าใบใต้น้ำ ดอกเป็นดอกเดี่ยวออกตามซอกใบ เจริญเหนือน้ำ มีก้านดอกสั้น กลีบดอกสีฟ้าคราม โคนกลีบติดกันเป็นรูปกรวย ปลายกลีบดอกมี 5 แฉก ภายในมีขน เกสรตัวผู้มี 4 อัน
ปลาดัง
ปลาดัง ชื่อสกุลของปลากระดูกแข็งในอันดับปลาหนังจำพวกหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า Hemisilurus (/เฮม-อิ-ซิ-ลู-รัส/)
มีรูปร่างทั่วไปคล้ายกับปลาในสกุล Ceratoglanis ซึ่งเคยถูกจัดให้อยู่ในสกุลเดียวกันมาก่อน แต่ทว่าปลาในสกุลปลาดังนั้น จะมีความลาดที่ส่วนหลังหลังจากหัวสูงกว่า หนวดมีขนาดยาวกว่าและมีพฤติกรรมกระดิกหนวดเพื่อช่วยในการหาอาหารได้เร็วน้อยกว่าปลาสกุล Ceratoglanis มีความยาวตั้งแต่ 50–80 เซนติเมตร
โดยที่คำว่า Hemisilurus นั้นมาจากภาษากรีก ที่หมายถึง "ครึ่ง" (ημι) ของ "ปลาเนื้ออ่อน" (silurus)
พบทั้งหมด 3 ชนิด ได้แก่
ภาษาตูวา
ภาษาตูวา (ภาษาตูวา: тыва дыл, tyva dyl) เป็นภาษากลุ่มเตอร์กิก มีผู้พูด 200,000 คนในสาธารณรัฐตูวา ในไซบีเรียกลางตอนใต้ มีคำยืมจากภาษามองโกเลียและภาษารัสเซียมาก มีชาวตูวากลุ่มเล็กๆอยู่ในจีนและมองโกเลียด้วย
การจัดจำแนก
ภาษาตูวาอยู่ในภาษากลุ่มเตอร์กิกตะวันออกเฉียงเหนือหรือไซบีเรีย ใกล้เคียงกับภาษากลุ่มเตอร์กิกไซบีเรียอื่นๆ เช่น ภาษาคากัส และภาษาอัลไต
สำเนียง
ภาษาตูวาที่พบในตูวาแบ่งเป็น 4 สำเนียงคือ
พยัญชนะ
ภาษาตูวามีหน่วยเสียงพยัญชนะ 19 เสียง /f/ และ /t͡s/ พบเฉพาะในคำยืมจากภาษารัสเซีย
สระ
เสียงสระในภาษาตูวามีสามแบบคือ เสียงสั้น เสียงยาว และเสียงสั้นแบบกดต่ำ สระเสียงยาวยาวเป็นสองเท่าของสระเสียงสั้น เสียงสั้นแต่กดต่ำเป็นเสียงสั้นที่เพิ่มเสียงไปอีกครึ่งหนึ่ง การกดต่ำนี้ถือเป็นการเน้นหนัก ไม่ใช่เสียงวรรณยุกต์
ไวยากรณ์
ภาษาตูวาสร้างคำที่ซับซ้อนโดยใช้ระบบการเติมปัจจัย เช่น teve หมายถึงอูฐ teve-ler (เครื่องหมาย – แสดงว่าเป็นคนละหน่วยคำทางไวยากรณ์ การเขียนปกติจะไม่ใช้) หมายถึงอูฐหลายตัว teve-ler-im หมายถึงอูฐของฉัน teve-ler-im-den หมายถึง จากอูฐหลายตัวของฉัน
ภาษาตูวาแบ่งนามออกเป็น 6 การก ปัจจัยของแต่ละการกมีหลายความหมาย คำกริยาในภาษาตูวามีการลงท้ายเพื่อแสดงกาล มาลา และวัตถุประสงค์ได้หลายแบบ กริยาช่วยเป็นตัวขยายกริยาหลัก การเรียงประโยคเป็นแบบประธาน-กรรม-กริยา
คำศัพท์
คำศัพท์ในภาษาตูวาส่วนใหญ่มีจุดกำเนิดจากภาษากลุ่มเตอร์กิก และมีคำยืมจากภาษามองโกเลียมาก
อักษรซีริลลิก
อักษรที่ใช้เขียนภาษาตูวาในปัจจุบันเป็นอักษรซีริลลิกที่ดัดแปลงมาแบบที่ใช้เขียนภาษารัสเซีย และเพิ่มอักษรพิเศษอีกสามตัว อักษรที่ใช้ได้แก่
ซูมิเระ โมโรโฮชิ
ซูมิเระ โมโรโฮชิ ( 諸星<rt>もろほし</rt> すみれ, 23 เมษายน 1999 - ) เป็นนักพากย์ นักแสดง และนักร้องชาวญี่ปุ่น สังกัดคณะละครฮิมาวาริ ค่ายเพลงไฟลอิงด็อก เกิดเมืองโออิ อำเภออาชิงารากามิ จังหวัดคานางาวะ
เสือขาว
บทความนี้เป็นบทความเกี่ยวกับ เสือขาว (สัตว์ในปกรณัม)  หากต้องการดูบทความเสือขาวที่เป็นสัตว์ ดูที่ เสือขาวเบงกอล
เต่านาอีสาน
เต่านาอีสาน (Mekong snail-eating turtle; ) เป็นสัตว์เลื้อยคลานชนิดหนึ่ง ในวงศ์เต่านา (Geoemydidae)
เสือขาว
เสือขาว (白虎 (びゃっこ); 백호; Bạch Hổ, 白虎) เป็นหนึ่งในสี่เทพศักดิ์สิทธิ์ประจำทิศตะวันตก และฤดูใบไม้ร่วง เป็นสัตว์วิเศษของจีน เป็นเทพแห่งสงครามและการต่อสู้ เป็นตัวแทนของอำนาจบารมีและความเคารพยำเกรง เป็นเจ้าแห่งสัตว์ป่า สัตว์สี่เท้า สัตว์นักล่าทั้งมวล ในสมัยโบราณเสือขาวถูกใช้เป็นชื่อของหน่วยกำลังรบ เป็นตราสัญลักษณ์ของกองทัพ เป็นสัญลักษณ์ให้โชค ในงานหัตถกรรมต่างๆ นิยมให้เสือขาวคู่กับมังกรเขียว
เต่านาอีสาน
เป็นเต่านาชนิดหนึ่ง ที่เพิ่งแยกออกมาในปี ค.ศ. 2004 มีรูปร่างลักษณะคล้ายกับเต่านาหัวใหญ่ (M. macrocephala) ซึ่งเป็นเต่านาอีกชนิด แต่มีลักษณะที่แตกต่างออกไป คือ มีขีดตามแนวตั้งใต้จมูก 4-5 ขีด ซึ่งมีมากกว่าเต่านาหัวใหญ่ และเส้นขีดที่นัยน์ตาจะเล็กกว่า รวมทั้งมีรูปร่างที่เล็กกว่าด้วย
เต่านาอีสาน มีถิ่นกระจายพันธุ์ที่ภาคอีสานของประเทศไทย และพบไปจนถึงลาว, กัมพูชา และเวียดนาม เป็นเต่าที่กินหอยฝาเดียวและหอยสองฝาเป็นอาหารหลัก โดยใช้ปากขบกัดเปลือกหอยให้แตก แล้วใช้เล็บฉีกเอาเนื้อของหอยออกมา พบได้ทั่วไปในพื้นที่ชุ่มน้ำต่าง ๆ รวมทั้งพื้นที่ทำการเกษตร เช่น นาข้าว, ท้องร่องสวน ด้วย
เสือขาว
จุดกำเนิด
เชื่อกันว่า เสือขาวเป็นเพียงสัตว์ในตำนาน ในสมัยราชวงศ์ฮั่น ผู้คนเชื่อว่าเสือขาวเป็นราชาของปีศาจ มีอายุยืนมาก ตำนานได้กล่าวไว้ว่าคราใดที่เสือขาวมีอายุ 500 ปีมันจะลงมาเกิดครั้งหนึ่ง หางของมันจะกลายเป็นสีขาวทั้งหมด และจะเกิดเป็นมนุษย์ในช่วงที่มีจักรพรรดิจีนปกครองอาณาจักรด้วยความเป็นธรรมอย่างที่สุด เพื่อสร้างสันติสุขให้กับโลก
คัมภีร์แห่งถัง กล่าวถึงการลงมาเกิดของเสือขาวไว้ว่า เสือขาวได้ลงมาเกิดเป็นแม่ทัพในรัชสมัยของจักรพรรดิถังไท่จง นามว่า หลัวเชิง และมังกรเขียวได้ลงมาเกิดเป็นแม่ทัพ ต้านซยฺงซิน ทั้งสองทำสัญญาเป็นพี่น้องร่วมสาบานกับฉิน ชูเป่า เชิ่งจือเจี๋ย และยูฉือ จิงเต้อ และเชื่อว่าหลังจากตายแล้วได้ไปเกิดใหม่ในสมัยราชวงศ์ถัง และ ราชวงศ์เหลียว เสือขาวเป็นเซวฺย์ เหรินกุ้ย และมังกรเป็นเจ้าชายเหอ ซูเหวิน ทั้งสองคนเป็นศัตรูกัน
เสือขาวกับการกำหนดหมู่ดาว
ภายในสุสานยุคจั้นกั๋ว (ราว 433 ปีก่อนคริสตกาล) แห่งหนึ่งในมณฑลหูเป่ย ได้มีการขุดพบภาพวาดของหมู่ดาว 28 ดวงกับมังกรเขียวและเสือขาวบนภาชนะเคลือบใบหนึ่ง จึงมีหลักฐานที่แสดงว่า การกำหนดหมู่ดาวของจีนได้มีมานานแล้ว และถูกกำหนดโดยเทพทั้งสี่
สโมสรฟุตบอลคิมช็อนซังมู
สโมสรฟุตบอลคิมช็อนซังมู (ฮันกึล: 김천 상무 프로축구단; ฮันจา: 金泉 尚武 프로蹴球團) เป็นสโมสรฟุตบอลอาชีพที่แข่งขันในเคลีก 2 สโมสรตั้งอยู่ที่เมืองคิมช็อน เกาหลีใต้ คำว่าซังมู (상무, 尙武) หมายถึงการต่อสู้ และสโมสรนี้เป็นกองกีฬาของกองทัพสาธารณรัฐเกาหลี
ผู้เล่นของซังมูประกอบด้วยนักฟุตบอลอาชีพของเกาหลีใต้ที่ต้องเข้ารับราชการทหารภาคบังคับเป็นเวลาสองปี ผู้เล่นสิบห้าคนจะเข้าร่วมทีมในช่วงเริ่มต้นของทุกฤดูกาล และใช้เวลาสองปีอยู่กับทีมก่อนที่จะกลับไปยังสโมสรอาชีพเดิมของพวกเขา โดยซังมูไม่ได้รับอนุญาตให้เซ็นสัญญากับผู้เล่นต่างชาติเนื่องจากสถานะทางทหารของสโมสร
บทความนี้ยังรวมถึงทีมทหารรุ่นก่อน ได้แก่ สโมสรฟุตบอลซังมู, สโมสรฟุตบอลควังจูซังมู และสโมสรฟุตบอลซังจูซังมู ซึ่งยังคงเป็นนิติบุคคลแยกต่างหาก
ยุคสโมสรทหารต่าง ๆ (คริสต์ทศวรรษ 1950–1983)
ก่อนที่กองพลนักกีฬาทหารเกาหลีและสโมสรฟุตบอลซังมูก่อตั้งขึ้นในปี 1984 กองทัพสาธารณรัฐเกาหลีมีสโมสรฟุตบอลซึ่งแยกตามสามเหล่า (สโมสรฟุตบอลกองทัพบกสาธารณรัฐเกาหลี, สโมสรฟุตบอลเหล่านาวิกโยธินสาธารณรัฐเกาหลี, สโมสรฟุตบอลกองทัพอากาศสาธารณรัฐเกาหลี) เดิมทีสโมสรฟุตบอลกองทัพบกสาธารณรัฐเกาหลี สร้างสโมสรของแต่ละกองพลด้วย เช่น สโมสรฟุตบอลเคเอซีไอซี (หรือในชื่อ สโมสรฟุตบอลซีไอซี; หมายถึง: กองกำลังต่อต้านหน่วยสืบราชการลับกองทัพบกเกาหลี), สโมสรฟุตบอลเอชไอดี (สำนักงานใหญ่หน่วยสืบราชการลับ), สโมสรฟุตบอลกองทหารฝ่ายพลาธิการ (ประกอบด้วยเจ้าหน้าที่ทหารฝ่ายพลาธิการ), สโมสรฟุตบอลสารวัตรทหาร, สโมสรฟุตบอลกองพลทหารช่าง, สโมสรฟุตบอลโรงเรียนทหารราบ และอื่น ๆ แต่ส่วนใหญ่ไม่รวมสโมสรฟุตบอลกองทหารฝ่ายพลาธิการ ซึ่งรวมเข้ากับสโมสรฟุตบอลกองพลทหารช่างในปี 1965 ในที่สุดทั้งสองสโมสรก็รวมเป็นหนึ่งเดียวกัน และสโมสรฟุตบอลทหารบกก่อตั้งในปี 1969 จากนั้นสโมสรฟุตบอลเหล่านาวิกโยธินกลายมาเป็น สโมสรฟุตบอลกองทัพเรือสาธารณรัฐเกาหลี เนื่องจากการยุบกองบัญชาการนาวิกโยธินใน 1973.
ยุคก่อตั้งสโมสรฟุตบอลซังมู (1984–2002)
สโมสรฟุตบอลซังมูก่อตั้งขึ้นเมื่อวันที่ 11 มกราคม 1984 ในนามทีมฟุตบอลของกองพลนักกีฬาทหารเกาหลี แม้ว่าทีมซังมูจะประกอบด้วยผู้เล่นอาชีพจากสโมสรในเคลีก แต่สโมสรฟุตบอลซังมูเข้าแข่งขันในลีกกึ่งอาชีพ (ปัจจุบันคือโคเรียเนชันแนลลีก) ซังมูเข้าร่วมเคลีกในฤดูกาล 1985 แต่ใช้เวลาเพียงปีเดียวในลีกก่อนที่จะถอนตัวออกไป
ด้านทีมสำรอง ซังมูบีเข้าแข่งขันในเค 2 ลีก ตั้งแต่ปี 2003 ถึง 2005 ก่อนที่จะเข้าร่วมลีกสำรองของเคลีก ซังมูบีตั้งอยู่ที่อินช็อน และเคยจบการแข่งขันในฐานะรองชนะเลิศในฤดูกาล 2003
ยุคควังจูซังมู (2002–2010)
หลังจากสร้างสนามเหย้าในควังจูเมื่อเดือนเมษายน 2002 ทีมได้เข้าร่วมในรีเสิร์ฟลีก และกลับเข้าร่วมเคลีกอีกครั้งเมื่อฤดูกาล 2003 ในชื่อ สโมสรฟุตบอลควังจูซังมู โดยในระหว่างปี 2004 ถึง 2010 สโมสรเป็นที่รู้จักในชื่อสโมสรฟุตบอลควังจูซังมู
ยุคซังจูซังมู (2011–2020)
เมื่อสโมสรฟุตบอลควังจูก่อตั้งแล้ว สโมสรฟุตบอลควังจูซังมูก็ย้ายไปอยู่ที่ซังจู จังหวัดคย็องซังเหนือ ในขณะที่กองพลนักกีฬาทหารเกาหลีย้ายไปที่มุนคย็อง ซึ่งใกล้กับซังจู และสโมสรเปลี่ยนชื่อเป็น สโมสรฟุตบอลซังจูซังมูฟีนิกซ์ ในเดือนมกราคม 2011
ก่อนฤดูกาล 2013 เริ่มต้นขึ้น สโมสรได้ลบคำว่า "ฟีนิกซ์" ออกจากชื่อ และในฤดูกาลเดียวกัน ซังจูซังมูได้แชมป์เป็นทีมแรกของการแข่งขันเคลีกชาเลนจ์ (ดิวิชันสอง) ที่เพิ่งก่อตั้งขึ้นใหม่ และเลื่อนชั้นไปยังเคลีกคลาสสิก
เมื่อเริ่มต้นฤดูกาล 2020 พวกเขารู้แล้วว่าจะต้องตกชั้นไปยังเคลีก 2 สโมสรจึงตัดสินใจย้ายออกจากซังจูไปยังสถานที่ใหม่โดยที่ยังไม่เปิดเผย ซังจูตัดสินใจที่จะไม่จัดตั้งทีมฟุตบอลของพลเมืองและเล่นในเคลีก 2 ขึ้นมา
คิมช็อนซังมู (2021–ปัจจุบัน)
หลังจากคาดเดาเรื่องสถานที่ใหม่มาหลายเดือน เมื่อวันที่ 30 มิถุนายน 2020 ฝ่ายจัดการแข่งขันเคลีกประกาศว่าเมืองคิมช็อน จังหวัดคย็องซังเหนือ (ตั้งอยู่ทางใต้ของซังจู) ได้ส่งใบสมัครอย่างเป็นทางการเพื่อเป็นเจ้าบ้านของทีมอย่างน้อยสำหรับฤดูกาล 2021 โดยเสนอสนามกีฬาท้องถิ่นเป็นสนามเหย้าแห่งใหม่ของสโมสร หลังจากการตรวจสอบเบื้องต้น และการประชุมกับผู้ว่าการท้องถิ่นแล้ว ในที่สุดเคลีกก็ได้อนุมัติข้อเสนอดังกล่าว จึงเริ่มดำเนินการเพื่อย้ายสโมสรฟุตบอลซังจูซังมู ไปยังคิมช็อน
กองทัพบกอิรัก
กองทัพบกอิรัก (Iraqi Army) มีชื่อทางการว่า กองกำลังภาคพื้นดินอิรัก (Iraqi Ground Forces) เป็นกองกำลังภาคพื้นดินและเป็นส่วนหนึ่งของกองทัพทุกเหล่าทัพของอิรัก และมีบทบาทต่อชาติอิรักมากโดยเฉพาะในช่วงคริสต์ศตวรรษที่ 20 ถึง 21
เดิมกองทัพบกอิรักสมัยใหม่ถูกก่อตั้งขึ้นโดยสหราชอาณาจักรในสมัยระหว่างสงครามของการควบคุมอำนาจของอิรักในอาณัติโดยพฤตินัยของอังกฤษ ภายหลังการบุกครองโดยกองกำลังของสหรัฐอเมริกาในปี พ.ศ. 2546 กองทัพบกอิรักก็ถูกก่อตั้งขึ้นใหม่อีกครั้งตามแบบอเมริกันซึ่งมีกองกำลังช่วยจำนวนมหาศาลจากสหรัฐอเมริกาในทุกระดับ เนื่องจากการจลาจลในอิรักซึ่งเริ่มต้นอย่างช้าๆ ภายหลังจากการบุกครองในครั้งนั้น และภายหลังจากการถอนกองกำลังทหารของสหรัฐอเมริกาในปี พ.ศ. 2554 กองกำลังทั้งหมดของอิรักก็มีหน้าที่ในการรักษาความปลอดภัยของประเทศอย่างเต็มที่ บทความหนึ่งในหนังสือพิมพ์นิวยอร์กไทมส์ได้กล่าวไว้ว่า ระหว่างปี พ.ศ. 2547 จนถึง 2557 นั้น ทางสหรัฐอเมริกาได้จัดเตรียมกองกำลังอิรักโดยใช้งบประมาณกว่า 25 ล้านดอลลาร์สหรัฐจากกระทรวงการคลังของอิรักสำหรับการฝึกฝนและเครื่องแต่งกาย
โรคอิไตอิไต
โรคอิไตอิไต ( Itai-itai disease) เป็นโรคชนิดหนึ่งเกิดจากภาวะพิษจากแคดเมียม ชื่อโรคอิไตอิไต มาจากภาษาญี่ปุ่น แปลว่า เจ็บปวด โรคอิไตอิไต พบครั้งแรกในประเทศญี่ปุ่น  เช่นเดียวกับโรคมินามาตะ และโรคคาวาซากิ เนื่องจากผู้ที่ป่วยจะมีอาการเจ็บปวดจึงเรียกขานว่าโรคอิไตอิไต
ผู้ที่มีโอกาสจะได้รับพิษแคดเมียม คือ คนงานในอุตสาหกรรมชุบหรือเชื่อมโลหะ คนงานเคาะพ่นสีรถยนต์และมอเตอร์ไซด์ ที่มีการใช้ความร้อน หรือเปลวไฟในการเชื่อมเหล็กที่มีแคดเมียมผสมหรือเคลือบอยู่ การสูดไอของโลหะแคดเมียมเข้าไประยะยาว แคดเมียมจะไปสะสมที่กระดูก ทำให้กระดูก ผุมีอาการเจ็บปวดมาก เคยมีชื่อเรียกโรคพิษของแคดเมียมเป็นภาษาญี่ปุ่นว่า อิไตอิไต ซึ่งแปลว่า เจ็บปวด เมื่อได้รับแคดเมียมสะสมมาก ๆ จะสังเกต เห็นวงสีเหลืองที่โคนของซี่ฟัน ซึ่งจะขยายขึ้นไปเรื่อย ๆจนอาจเต็มซี่ ถ้าขนาดของวงยิ่งกว้างและสียิ่งเข้ม ก็แสดงว่ามีแคดเมียมสะสมมาก มีหลักฐานพิสูจน์ ได้ว่าแคดเมียมออกไซด์เป็นสารก่อมะเร็งที่ไตและต่อมลูกหมาก นอกจากนั้นยังทำอันตรายต่อไตเกิดโรคไตอย่างรุนแรง ทำให้สูญเสียประสาทการดมกลิ่นและทำให้ เลือดจาง ถ้าได้รับปริมาณมากระยะสั้น ๆ จะมีอาการจับไข้ หนาว ๆ ร้อน ๆ ปวดศีรษะ อาเจียน อาการนี้จะเป็นได้นานถึง 20 ชั่วโมงแล้วตามด้วยอาการเจ็บหน้า อก ไอรุนแรง น้ำลายฟูม ดังนั้น เมื่อใดมีไอของแคดเมียม เช่น จากการเชื่อมเหล็กชุบ ควรใช้หน้ากากป้องกันไอและฝุ่นของแคดเมียม หรือสารประกอบแคดเมียม ในขณะทำงาน
กระหม่อมหน้า
กระหม่อมหน้า (anterior fontanelle, bregmatic fontanelle หรือ frontal fontanelle) เป็นกระหม่อมที่มีขนาดใหญ่ที่สุด อยู่ที่จุดร่วมของรอยประสานหว่างขม่อม (sagittal suture), รอยประสานคร่อมขม่อมหน้า (coronal suture), และรอยประสานหน้าผาก (frontal suture) มีรูปร่างเหมือนเพชรหรือสี่เหลี่ยมขนมเปียกปูน ในแนวหน้าหลังยาวประมาณ 4 เซนติเมตร และในแนวขวางประมาณ 2.5 เซนติเมตร กระหม่อมช่วยทำให้กะโหลกศีรษะเปลี่ยนแปลงรูปร่างได้เล็กน้อยขณะคลอดเพื่อช่วยในการผ่านช่องคลอดและช่วยให้กะโหลกขยายได้เมื่อมีการขยายขนาดของสมองหลังคลอด
ในขณะที่กระหม่อมหลังและกระหม่อมด้านข้างจะปิดประมาณ 6 เดือนหลังคลอด กระหม่อมหน้าจะยังไม่ปิดจนกระทั่งถึงประมาณกลางขวบปีที่ 2 การกลายเป็นกระดูก (ossification) จะเริ่มเต็มที่เมื่อปลายอายุ 20 และสิ้นสุดก่อนอายุ 50 ปี
ความสำคัญทางคลินิก
กระหม่อมมีความสำคัญและมีประโยชน์ในทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure) อย่างไรก็ตามการนูนของกระหม่อมหน้าอาจไม่ได้บ่งบอกถึงการเพิ่มของความดันในกะโหลกเสมอไป หากทารกร้องไห้ติดต่อกันเป็นเวลานานอาจทำให้กระหม่อมนูนในลักษณะเดียวกันเช่นกัน
สโมสรวอลเลย์บอลกรุงเทพ
สโมสรวอลเลย์บอลคิง-กรุงเทพมหานคร หรือชื่อเดิม "สโมสรกรุงเทพมหานคร" (พ.ศ. 2548 - 2558) เป็นสโมสรวอลเลย์บอลอาชีพในประเทศไทย ตั้งอยู่ที่กรุงเทพมหานคร ก่อตั้งขึ้นเมื่อปี พ.ศ. 2548 โดยหลังจาก กลุ่มน้ำมันรำข้าวคิง เข้ามาเป็นผู้สนับสนุนหลัก  ตั้งแต่เดือน ก.ค. 2558 - ปัจจุบัน จึงเปลี่ยนเป็นสโมสรคิง - กรุงเทพมหานคร และลงแข่งขันในวอลเลย์บอลหญิงไทยแลนด์ลีก ปี 2559
รายชื่อผู้เล่นชุดปัจจุบัน
''ข้อมูล ณ เดือนสิงหาคม พ.ศ. 2562''
อานนท์ อมรเลิศศักดิ์
อานนท์ อมรเลิศศักดิ์ (ชื่อเล่น: นนท์, 6 พฤศจิกายน 2540) เป็นนักฟุตบอลทีมชาติไทยชุดอายุต่ำกว่า 23 ปี ปัจจุบันเล่นให้กับสโมสรแบงค็อก ยูไนเต็ดในไทยลีก
ประวัติ
อานนท์ เกิดเมื่อวันที่ 6 พฤศจิกายน 2540 ที่อำเภอแม่ริม จังหวัดเชียงใหม่ เป็นบุตรของอนันต์ อมรเลิศศักดิ์ ทั้งนี้ครอบครัวของเขาเป็นชาวไทยภูเขาเผ่าลีซอและนับถือศาสนาคริสต์ มีพี่ชายที่เป็นนักฟุตบอลเหมือนกันคือ อมเรศ อมรเลิศศักดิ์ ซึ่งทั้งคู่เคยลงเล่นให้กับ บุรีรัมย์ ยูไนเต็ด เช่นเดียวกัน
ระดับสโมสร
อานนท์เริ่มต้นอาชีพด้วยการเล่นให้กับทีมคริสต์เอฟซีซึ่งฝีเท้าของเขาได้ไปเข้าตาแมวมองของบุรีรัมย์ซึ่งได้ดึงเขาไปร่วมทีมเยาวชนก่อนที่จะขึ้นมาติดทีมชุดใหญ่ในปี 2557
หลังจากนั้นในปี 2558 อานนท์ได้มีโอกาสถูกส่งลงสนามบ่อยขึ้นและในการแข่งขันนัดสุดท้าย เขาถูกเปลี่ยนตัวลงมาในช่วงครึ่งหลัง ก่อนจะซัดประตูปิดท้ายในช่วงทดเจ็บช่วยให้ทีมชนะ สระบุรี เอฟซีไปด้วยสกอร์ 6—0 ซึ่งนั้นเป็นการยิงประตูให้กับสโมสรของอานนท์เป็นลูกแรก
สหพันธ์สาธารณรัฐเยอรมนีในโอลิมปิกฤดูหนาว 2010
สหพันธ์สาธารณรัฐเยอรมนี เข้าร่วมแข่งขันกีฬาโอลิมปิกฤดูหนาวครั้งที่ 21 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดาระหว่างวันที่ 12 กุมภาพันธ์ – 28 กุมภาพันธ์ พ.ศ. 2553
อานนท์ อมรเลิศศักดิ์
ระดับสโมสร
และในปี 2559 เขามีโอกาสลงสนามบ่อยขึ้นจากการยึดเป็นตัวจริงในหลายๆแมตช์การแข่งขันจนทำให้เขาเป็นผู้เล่นที่โค้ชไว้วางใจ บวกกับในช่วงเวลานั้นผู้เล่นตัวสำคัญๆได้รับอาการบาดเจ็บ ความมั่นใจ ฟอร์มการเล่น ในต้นฤดูกาลนั้นถือว่าทำได้ดี แต่จนแล้วอุบัติเหตุทางฟุตบอลก็ต้องทำให้เค้าต้องหยุดฟอร์มการเล่น และความมั่นใจนั่น เมื่อเขาได้รับบาดเจ็บหนักจากจังหวะที่ถูก กองหลังทหารบก เอฟซี เข้าสกัดและหัวไหล่ลงพื้น จนต้องถูกเปลี่ยนตัวออกตั้งแต่ครึ่งชั่วโมงแรก โดยทีมต้องส่งตัวเข้ารักษาที่โรงพยาบาลต่อทันที อานนท์ใช้เวลาพักรักษามากถึง 6 เดือนถึงจะกลับมาลงสนามได้อีกครั้ง และดูเหมือนอุบัติเหตุทางฟุตบอลไม่สามารถหยุดฟอร์มและความมั่นใจของเขาได้เลย เพราะในฤดูกาล 2016 อานนท์ทำประตูให้กับทีมได้ถึง 6 ประตู เป็นรองเพียงแค่ ดิโอโก้ หลุย ซานโต้ และ อันเดรส ตูเนซ เท่านั้น
ในช่วงเลกที่สองของฤดูกาล 2561 อานนท์ถูกปล่อยยืมตัวให้กับบางกอกกล๊าส ต่อมาในวันที่ 24 ตุลาคม 2561 อานนท์ได้ย้ายไปร่วมทีมแบงค็อก ยูไนเต็ดอย่างเป็นทางการ
ระดับทีมชาติ
อานนท์ถูกเรียกติด ทีมชาติไทยรุ่นอายุไม่เกิน 19 ปี ชุดชิงแชมป์อาเซียนปี 2558 ที่ เวียดนาม ซึ่งคุมทีมโดยโค้ชจุ่น อนุรักษ์ ศรีเกิด และมีตั้น ณัฏฐพล ทีปสุวรรณ เป็นผู้จัดการทีมซึ่งอานนท์สามารถโชว์ฟอร์มได้อย่างโดดเด่นจนสามารถพาทีมคว้าแชมป์ได้สำเร็จ
ในศึกชิงแชมป์เอเชียรุ่นอายุไม่เกิน 19 ปีรอบคัดเลือกกลุ่มเอชอานนท์ก็ยังโชว์ฟอร์มได้โดดเด่นจนสามารถนำทีมชาติไทยเข้าไปแข่งในรอบสุดท้ายที่ เกาหลีใต้ ได้สำเร็จ
ในวันที่ 28 กันยายน พ.ศ. 2562 อานนท์มีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
จอห์น บักนี
จอห์น บักนี (24 ธันวาคม ค.ศ. 1910 – 13 กุมภาพันธ์ ค.ศ. 1954) เป็นนักแสดงและนักเขียนวิทยุและโทรทัศน์ชาวอเมริกัน สมรสกับ เกวน บักนี
เจมเบ
เจมเบ (, มานินกา: jembe, อักษรอึนโก: ߖߋ߲߰ߓߋ ) เป็นเครื่องประกอบจังหวะที่มีต้นกำเนิดในแอฟริกาตะวันตก ลักษณะเป็นกลองรูปถ้วย ตัวกลองทำจากไม้เนื้อแข็ง เช่น เลนเก (Afzelia africana) จัลลา (Khaya senegalensis) และดูกูรา (Cordyla africana) หนังกลองทำจากหนังไม่ผ่านการฟอกซึ่งส่วนใหญ่เป็นหนังแพะ ขึงด้วยเชือก เส้นผ่านศูนย์กลางระหว่าง 30–38 เซนติเมตร (12–15 นิ้ว) สูง 58–63 เซนติเมตร (23–25 นิ้ว) และหนัก 5–13 กิโลกรัม (11–29 ปอนด์) ขึ้นอยู่กับขนาดและวัสดุที่ใช้ เจมเบส่วนใหญ่มีเส้นผ่านศูนย์กลางระหว่าง 33–36 เซนติเมตร (13–14 นิ้ว) และขนาดกลางมีน้ำหนัก 9 กิโลกรัม (20 ปอนด์) ชื่อเจมเบมาจากวลีในภาษาบัมบารา "Anke djé, anke bé" แปลว่า "ทุกคนมารวมกันอย่างสันติ"
เจมเบมีที่มาจากจักรวรรดิมาลี เมื่อประมาณ ค.ศ. 1230 สันนิษฐานว่ารูปถ้วยของกลองพัฒนามาจากครก ซึ่งเป็นอุปกรณ์เตรียมอาหารที่ใช้แพร่หลายในแอฟริกาตะวันตก การเล่นเจมเบจำกัดอยู่ในหมู่ชนพื้นเมืองจนกระทั่งการให้เอกราชแอฟริกาช่วงคริสต์ทศวรรษ 1950 เมื่อโฟเดบา เคตาก่อตั้งเลบัลเลแอฟริแกง (Les Ballets Africains) ในประเทศกินีเพื่อแสดงการเต้นรำดั้งเดิมของแอฟริกาในประเทศต่าง ๆ หลังจากนั้นในช่วงคริสต์ทศวรรษ 1960–1980 มีนักเล่นเจมเบจำนวนมากที่ย้ายไปอยู่ประเทศตะวันตกและเริ่มสอนการเล่นเจมเบ  นอกจากนี้สารคดี Djembefola โดยโลร็อง เชอวาเลียในปี ค.ศ. 1991 ยังมีส่วนทำให้เจมเบเป็นที่รู้จักในวงกว้าง
เจมเบเป็นกลองที่สร้างเสียงได้หลากหลาย เสียงพื้นฐานมี 3 เสียง ได้แก่ bass, tone, slap (ต่ำ, กลาง, สูง ตามลำดับ) เสียงต่ำมาจากการตีตรงกลางหนังกลอง ส่วนเสียงกลางและสูงมาจากการตีใกล้ขอบกลอง เจมเบเป็นกลองที่ให้เสียงดังมากจนได้ยินชัดเจนเมื่อเล่นร่วมกับเครื่องดนตรีอื่น ชาวมันดินกากล่าวว่าผู้เล่นที่มีความสามารถคือผู้ที่ทำให้เจมเบ "พูดได้" กล่าวคือทำให้ผู้ฟังมีอารมณ์ร่วมขณะเล่นเจมเบ ตามธรรมเนียมมีเพียงผู้ชายเท่านั้นที่เล่นเจมเบ ขณะที่ผู้หญิงจะเล่นเพอร์คัชชันอื่น ๆ เช่น เชเกเร กาชีชี การิกนัน ในปัจจุบันยังถือเป็นเรื่องยากในการพบเห็นผู้หญิงเล่นเจมเบ และหญิงชาวแอฟริกามักแสดงความประหลาดใจเมื่อเห็นนักเล่นเจมเบที่เป็นผู้หญิง
นมตำเลีย
นมตำเลีย (ชื่อวิทยาศาสตร์: Hoya parasitica (Roxb.) Wall. ex Wight เป็นหนึ่งในพืชสกุลนมตำเลีย (Hoya) เป็นไม้เถาเลื้อยขนาดเล็ก สามารถพบได้ในป่าทั่วทุกภาคของประเทศไทย รวมไปถึงบางเกาะกลางทะเลในเขตประเทศไทย และมีความหลากหลายของขนาดและรูปร่างใบ สีสันของดอก รูปทรงของมงกุฏ  (corona) ทุกส่วนของต้นมีน้ำยางสีขาว ดอกมักออกในช่วงฤดูร้อนของปี จนถึงต้นฤดูฝน ช่อดอกทรงกลม เมื่อดอกบานกลีบดอก (corola) จะพลิกกลับไปด้านหลัง ดอกมีกลิ่นหอมรุนแรง ดอกขนาด 1 - 1.5 ซม.
โฮย่าเป็นหนึ่งในกลุ่มพืชใบเลี้ยงคู่ อยู่ในวงศ์ Asclepiadaceae ดร.โรเบิร์ต บราวน์ (Dr. Robert  Brown) นายแพทย์ชาวอังกฤษ ได้ตั้งชื่อสกุลของโฮย่าขึ้นเมื่อปี พ.ศ. 2353 จากชื่อของเพื่อนผู้หนึ่ง  คือนาย Thomas  Hoy ผู้ดูแลสวนของดยุกแห่งนอร์ธัมเบอร์แลนด์ ประเทศอังกฤษในช่วงปลายคริส์ตศตวรรษที่ 18  ถึงต้นคริส์ตศตวรรษที่  19  ซึ่งแต่เดิมพืชชนิดนี้มีชื่อวิทยาศาสตร์ว่า Asclepias    carnosa L.f. โฮย่าต้นแรกที่ ดร. โรเบิร์ต บราวน์ ตั้งชื่อและยึดถือเป็นต้นแบบของพืชสกุลนี้คือ Hoya carnosa L.f. Brown มีถิ่นกำเนิดทางตอนใต้ของประเทศจีนและฮ่องกง กล่าวกันว่าสวนของแห่งนอร์ธัมเบอร์แลนด์นั้นเป็นแหล่งรวบรวมพืชแปลกและหายากจากทั่วโลก จึงเป็นไปได้ว่าโฮย่าต้นนี้ได้ปลูกไว้ที่สวนแห่งนี้ด้วย
ปัจจุบันโฮย่าชนิดนี้เป็นไม้ประดับที่ปลูกกันแพร่หลายทั่วโลก และยังมีโฮย่าอีกหลายชนิดที่ปลูกเป็นทั้งไม้ประดับดอกและใบได้อย่างสวยงาม โฮย่าหลายชนิดมาจากป่าภายในประเทศไทยของเรามีอยู่ชนิดหนึ่งที่มีบทบาทมากในการใช้เป็นไม้ประดับใบที่นิยมในปัจจุบันคือ Hoya kerrii หรือที่เรารู้จักกันในนามโฮย่าใบหัวใจนั้นเอง
ลักษณะทางพฤกษศาสตร์
ปัจจุบันพบว่าโฮย่ากว่า 400  ชนิดทั่วโลก  (ไม่รวมต้นที่มีการกลายพันธุ์และลูกผสมซึ่งเกิดจากการปลูกเลี้ยง)  กระจายพันธุ์ครอบคลุมบริเวณเอเชียตะวันออกเฉียงใต้และตอนบนของทวีปออสเตรเลียเจริญอยู่ในสภาพธรรมชาติต่าง ๆ  กัน  พบมากที่สุดในแนวเส้นศูนย์สูตร  ซึ่งส่วนใหญ่เป็นเกาะในบริเวณทะเลจีนใต้  ที่มีสภาพเป็นป่าฝนเขตร้อนเหมือนป่าดงดิบ  มีแสงส่องถึง  นอกจากนี้ยังพบในป่าเบญจพรรณและป่าดิบแล้งใบแถบอินโดจีน  รวมทั้งบนหุบเขาสูงซึ่งเป็นป่าดิบเขาในเขตกึ่งร้อนโฮย่ามีการกระจายพันธุ์อยู่ทั่วทุกภาคในประเทศไทย  ส่วนใหญ่เป็นไม้เลื้อยอิงอาศัยเกาะกับต้นไม้ใหญ่  ได้อาหารและน้ำจากลมและฝนพัดพามา  (epiphytic  plant)  ทุกส่วนของต้นมีน้ำยางสีขาว  (ยกเว้นเพียงไม่กี่ชนิด  เช่น   Hoya  carnosa  มีน้ำยางใส)  มีใบหนาคล้ายพืชอวบน้ำจึงสามารถทนแล้งได้ดี  มีรากที่ทำหน้าที่คล้ายรากอากาศ
ดอก
เป็นเอกลักษณ์ของโฮย่าที่แตกต่างจากต้นไม้อื่นและสามารถใช้จำแนกสายพันธุ์ต่างๆ ได้ดีดอกออกเป็นช่อแบบซี่ร่ม เกิดที่ข้อใบและมักห้อยลง  ก้านช่อดอกมีอายุนานหลายปีและเกิดดอกซ้ำได้หลายครั้ง  ดอกออกเป็นดอกสมบูรณ์เพศมีกลีบเลี้ยงและกลีบดอกอย่างละ  5  อัน  ลักษณะเด่นของดอกคือมีกลีบดอกเป็นมันคล้ายทำด้วยขี้ผึ้ง  สีสันสดใส  จึงมีชื่อเรียกว่า  Wax Plant  หรือบางชนิดกลีบดอกมีขนฟูคล้ายกำมะหยี่ปกคลุม ส่วนมากมักจะมันแววบาง  มีแทบทุกสี สีขาว นวล เหลือง ชมพู แดง ม่วงเข้ม โฮย่าบางพันธุ์ มีพันธุ์ย่อย ใบเหมือนกันทรงดอกเหมือนกัน แต่สีดอกผิดแผกกัน เช่น มงกุฎขาวเปลี่ยนเป็นมงกุฎแดง  นอกจากนี้ยังมีส่วนที่คล้ายมงกุฎ  5  แฉก (corona)  ครอบอยู่ตรงกลางเหนือกลีบดอก  เกสรเพศผู้  5  อัน  มีลักษณะคล้ายก้อนขี้ผึ้ง  (polonium)  อยู่ระหว่างแฉกของมงกุฎ  ส่วนเกสรเพศเมีย  1  อัน  อยู่กึ่งกลางมงกุฎ  ดอกโฮย่าหลายพันธุ์ มีน้ำหวานข้นติดอยู่กลางดอกทำให้เพิ่มความสวยงามและความแวววาวมากยิ่งขึ้น
ก้านช่อดอก
ก้านช่อดอกเป็นเอกลักษณ์อันหนึ่งของโฮย่า เพราะเป็นดอกไม้ชนิดเดียวที่ก้านช่อดอกมีอายุยืนยาวหลายปีและออกดอกซ้ำที่ก้านช่อดอกได้เรื่อยๆ ทำให้ก้านช่อดอกงอกยาวไปได้จน ถึง  7-8 ซม. ไม่สมควรตัดก้านช่อดอกออกเพราะจะทำให้การออกดอกหยุดชะงัก  ก้านช่อดอกบางพันธุ์อยู่ที่ยอดอ่อนบางพันธุ์เกิดที่ปลายยอด  บางพันธุ์เกิดที่ข้อใต้ใบ  และบางพันธุ์ยังแตกก้านช่อดอกเป็นแขนงออกได้  เช่น  Hoya  latifolia
กลิ่น
น้อยชนิดที่ไม่มีกลิ่น กลิ่นมีแตกต่างกันออกไปมากมายสุดเกินที่จะบรรยาย บางพันธุ์หอมมาก  บางพันธุ์กลิ่นหอมคล้ายผิวเปลือกของผลไม้   บางพันธุ์ก็มีกลิ่นเหม็นคล้ายกับกลิ่นคาวปลา  ส่วน มากให้กลิ่นตอนเย็น ค่ำ และกลางคืน  มีบางชนิดที่มีกลิ่นในช่วงกลางวัน   ยิ่งอากาศร้อยกลิ่นก็จะยิ่งรุนแรง
ฤดูดอก  บางพันธุ์มีดอกตลอดปี แต่ส่วนมากจะมีดอกเป็นช่วงๆ ฤดู บางพันธุ์ออกดอกช่วงต้นฤดูร้อนบางพันธุ์ออกดอกช่วงปลายฤดูฝน   ส่วนชนิดที่มีถิ่นกำเนิดในเขตหนาวจะออกดอกในฤดูหนาว
ใบ
ใบของ Hoya  ใบเป็นใบเดี่ยว  ออกเป็นคู่ตรงข้าง  ยกเว้น  Hoya  imbricata  ที่มีใบซ้อนเหลื่อมกัน  (imbricate) ส่วนมากค่อนข้างหนา บางพันธุ์สะสมน้ำในใบเหมือนกุหลาบหิน ใบมีรูปทรงแตกต่างกันมาก ตั้งแต่รูปเป็นแท่งคล้ายดินสอ  ไปจนถึงรูปกลม  รูปไข่  รูปใบโพธิ์  รูปขนาน  รูปหัวใจ  รูปสี่เหลี่ยมแถบกว้าง   แถบแคบ   บางชนิดมีผิวใบหยาบเหมือนแผ่นหนัง   หรือมีขนคล้ายกำมะหยี่ปกคลุม   แม้ใบจะมีรูปทรงมากมายแต่การใช้ใบจำแนกสายพันธุ์  เป็นสิ่งที่ทำได้ยากมาก โดยเฉพาะ Hoya  ในกลุ่มของ Hoya parasitaca  เพราะลักษณะใบจะผิดแปลกไปตามสิ่งแวดล้อม เช่น ปริมาณน้ำ ปริมาณแสงที่ได้รับ  ความสมบูรณ์ของต้น  ของใบที่อายุแตกต่างกัน นอกจากนั้นสีใบก็ใช้บอกสายพันธุ์ได้ยาก เช่น โฮย่าในป่าหน้าแล้งใบตึงเล็กอวบน้ำจนแทบไม่มีเส้นใบ มีสีน้ำตาลแดง พอเข้าหน้าฝนใบใหม่สายพันธุ์นั้นจะบางใหญ่เห็นเส้นใบชัดเจน  มีสีเขียวอ่อน  ดังนั้น  ใบในเถาเดียวกันก็มีโอกาสผิดแปลกกันได้ และที่ยากยิ่งคือใบของสายพันธุ์ที่แตกต่างกัน บางกลุ่มมีลักษณะคล้ายคลึงกันมากการแยกสายพันธุ์โดยสังเกตใบต้องใช้ความชำนาญมาก และก็ไม่สามารถแยกได้ทุกชนิด
ลำต้น
ส่วนใหญ่เป็นไม้เลื้อยพัน แต่มีลักษณะอื่นๆ อีกซึ่งพอจะจำแนกได้เป็นกลุ่ม ไม้พุ่มเล็กตั้งต้นไม้รอเลื้อย ไม้เลื้อย  ทุกพันธุ์มีลักษณะเป็นปล้อง  มักมี 2 ใบที่ ข้อ แต่บางพันธุ์ออกใบเป็นกลุ่ม รอบข้อส่วนมากมียางสีขาวในลำต้น
ผล
เป็นฝักรูปร่างทรงกระสวยยาวเมื่อแก่จะแห้งและแตกออกเพียงด้านเดียว   ภายในมีเมล็ดเล็ก ๆ  จำนวนมาก  เมล็ดมีขนพิเศษ  (coma)  ช่วยในการกระจายพันธุ์ไปตามลม  เมล็ดที่ตกในที่เหมาะสมก็จะเจริญเติบโตต่อไป
ราก
โฮย่าเป็นพืชเกาะอาศัย ตามลำต้น ตามกิ่ง มีทั้งห้อยลง ตั้งขึ้นและเลื้อยพันจนแน่น เติบโตช้าถึงปานกลาง ชนิดที่ไม่เป็นไม้พุ่มมีรากที่โคนต้นและขึ้นบนพื้นดินได้โฮย่าส่วนมากมีรากพิเศษระหว่างปล้องข้อมากมาย
เจมส์ ดีน
เจมส์ ไบรอน ดีน (James Byron Dean; 8 กุมภาพันธ์ ค.ศ. 1931 – 30 กันยายน ค.ศ. 1955) เป็นนักแสดงชาวอเมริกัน เขาถือเป็นสัญรูปทางวัฒนธรรมที่มีชื่อเสียงจากบท จิม สตาร์ก วัยรุ่นผู้มีปัญหาในภาพยนตร์เรื่อง Rebel Without a Cause (1955), คาล ทราสก์ ในภาพยนตร์เรื่อง East of Eden (1955) และ เจ็ทท์ ลิงก์ ในภาพยนตร์เรื่อง Giant (1956)
หลังเสียชีวิตจากอุบัติเหตุทางรถยนต์ ดีนกลายเป็นนักแสดงคนแรกที่ได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมหลังมรณกรรม และยังเป็นนักแสดงเพียงคนเดียวที่ได้รับการเสนอชื่อเข้าชิงหลังมรณกรรมถึงสองครั้ง ในปี 1999 สถาบันภาพยนตร์อเมริกันจัดให้เขาอยู่อันดับที่ 18 ของนักแสดงชายที่เยี่ยมที่สุดตลอดกาลในยุคทองของฮอลลีวูด